pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พล.อ.ธนะศักดิ์ ปฏิมาประกร รองนรม.เป็นประธานแถลงข่าวการจัดงาน Air Race 1 World Cup Thailand
วันพุธที่ 8 พฤศจิกายน 2560
พล.อ.ธนะศักดิ์ ปฏิมาประกร รองนรม.เป็นประธานแถลงข่าวการจัดงาน Air Race 1 World Cup Thailand
พล.อ.ธนะศักดิ์ ปฏิมาประกร รองนรม.เป็นประธานแถลงข่าวการจัดงาน Air Race 1 World Cup Thailand
วันที่ 8 พฤศจิกายน 2560
เวลา 14.30 น. พล.อ.ธนะศักดิ์ ปฏิมาประกร รองนรม.เป็นประธานแถลงข่าวการจัดงาน Air Race 1 World Cup Thailand โดยมี รศ.ดร.ชวนี ทองโรจน์ ผช.รมต.ประจํากก. เข้าร่วม ณ ห้องจูปิเตอร์ อิมแพ็ค เมืองทองธานี
Air Race1 World Cup Thailand 2017 จะจัดขึ้นในวันที่ 17 -19 พฤศจิกายน 2560 โดยใช้ท่าอากาศยานนานาชาติอู่ตะเภา จังหวัดระยอง เป็นสนามจัดการแข่งขัน โดยในการจัดการแข่งขันครั้งนี้ด้วยความร่วมมือจากกระทรวงการท่องเที่ยวและกีฬา, การกีฬาแห่งประเทศไทย, กองทัพเรือ, บริษัท กรังด์ปรีซ์ อินเตอร์เนชั่นแนล จํากัด (มหาชน) และมี บริษัท ไทยเบฟเวอเรจ จํากัด (มหาชน) เป็นผู้สนับสนุนหลัก โดยมีหน่วยงานทั้งภาครัฐและเอกชนเข้าร่วมงานกันอย่างคับคั่งไป
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง กรณีข่าวการใช้งบประมาณ ในโครงการไทยนิยมยั่งยืน
วันศุกร์ที่ 23 กุมภาพันธ์ 2561
กระทรวงมหาดไทยชี้แจง กรณีข่าวการใช้งบประมาณ ในโครงการไทยนิยมยั่งยืน
กระทรวงมหาดไทย ชี้แจงกรณีหนังสือพิมพ์ผู้จัดการเสนอข่าวการใช้งบประมาณในโครงการไทยนิยมยั่งยืน
วันที่ 16 กุมภาพันธ์ 2561 นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงกรณีหนังสือพิมพ์ผู้จัดการ คอลัมน์ ข่าวปนคน คนปนข่าว เสนอข่าวการใช้งบประมาณในโครงการไทยนิยมยั่งยืน ดังนี้
กระทรวงมหาดไทยขอชี้แจงว่า การดําเนินการขับเคลื่อนการการพัฒนาประเทศตามโครงการไทยนิยม ยั่งยืนโดยการจัดเวทีประชาคม จํานวน 4 ครั้ง เป็นไปตามหน้าที่ของรัฐ ตามรัฐธรรมนูญแห่งราชอาณาจักรไทย พุทธศักราช 2560 มาตรา 78 กําหนดให้รัฐพึงส่งเสริมให้ประชาชนและชุมชนมีความรู้ความเข้าใจที่ถูกต้องเกี่ยวกับการปกครองระบอบประชาธิปไตยอันมีพระมหากษัตริย์ทรงเป็นประมุข และมีส่วนร่วมในการพัฒนาประเทศด้านต่างๆ การจัดทําบริการสาธารณะทั้งในระดับชาติและระดับท้องถิ่น การตรวจสอบการใช้อํานาจรัฐการต่อต้านการทุจริตและประพฤติมิชอบ รวมตลอดทั้งการตัดสินใจทางการเมือง และการอื่นใดบรรดาที่อาจมีผลกระทบต่อประชาชนหรือชุมชน
สําหรับการจัดทําเวทีประชาคม จํานวน 4 ครั้ง มีวัตถุประสงค์เพื่อเป็นการสร้างการมีส่วนร่วมของประชาชนในพื้นที่ และสอบถามชีวิตความเป็นอยู่/การประกอบอาชีพ โดยวิเคราะห์ปัญหาความเดือนร้อนของประชาชนและชุมชน รวมทั้งเยี่ยมเยือนประชาชนทั้งรายครัวเรือนและรายบุคคล โดยค้นหาความต้องการของประชาชน/หมู่บ้าน/ชุมชน เพื่อจัดทําโครงการที่แก้ไขปัญหาในพื้นทีที่สอดคล้องกับความต้องการที่แท้จริงของประชาชน อันจะเป็นการพัฒนาคุณภาพชีวิตความเป็นอยู่ที่ดีขึ้น ซึ่งการดําเนินการดังกล่าวเป็นไปตามวัตถุประสงค์ของงบประมาณในการแก้ไขปัญหาความเดือดร้อนที่เป็นปัญหาเร่งด่วนของประชาชนที่เกี่ยวกับการประกอบอาชีพ/สร้างรายได้หรือการดํารงชีวิตเป็นปกติสุขของประชาชน รวมทั้งเป็นการสนับสนุนการดําเนินงานตามนโยบายรัฐบาล และวาระแห่งชาติ ทั้งนี้การใช้จ่ายงบประมาณจะต้องเป็นไปตามหลักเกณฑ์และระเบียบของกระทรวงการคลังกําหนด
นอกจากนี้ การจัดเวทีประชาคมทั้ง 4 ครั้ง เป็นการสร้างการรับรู้ความเข้าใจ ปรับความคิด และตระหนักถึงความสําคัญของการปฏิบัติตามสัญญาประชาคม รู้สิทธิ รู้หน้าที่ รู้กฎหมาย รู้รักประชาธิปไตย รู้กลไกการบริหารราชการ รวมทั้งการมีส่วนร่วมในการพัฒนาวิถีไทยวิถีพอเพียง รู้เท่าทันเทคโนโลยีและการร่วมแก้ไขปัญหายาเสพติด ซึ่งการแก้ไขปัญหาความเดือดร้อนของประชาชนและการสร้างการรับรู้ตามประเด็นดังกล่าว เป็นนโยบายการขับเคลื่อนการการพัฒนาประเทศตามโครงการไทยนิยม ยั่งยืน โดยสร้างการมีส่วนร่วมของประชาชนทั้งประเทศเพื่อพัฒนาประเทศไทยนิยมสู่ความยั่งยืน
------------------------------
รัฐบาลไทย-ข่าวทำเนียบรัฐบาล-นายกรัฐมนตรีพบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
วันพฤหัสบดีที่ 14 พฤษภาคม 2563
นายกรัฐมนตรีพบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
นายกรัฐมนตรีพบตัวแทนสมาพันธ์ เอสเอ็มอี ไทย-สมาคมชาวนาและเกษตรกรไทย รับฟัง แลกเปลี่ยนความคิดเห็น ปัญหาอุปสรรคช่วงการแพร่ระบาดเชื้อโควิด-19
วันนี้ (13 พฤษภาคม 2563) ช่วงบ่าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปพบกับตัวแทนสมาพันธ์ เอสเอ็มอี ไทย เพื่อรับฟังและแลกเปลี่ยนความคิดเห็นเกี่ยวกับการดําเนินงาน ปัญหาและอุปสรรค ในช่วงการแพร่ระบาดของเชื้อโควิด-19 ที่ส่งผลกระทบในวงกว้าง รวมทั้งข้อเสนอจากสมาพันธ์ฯ ซึ่งรัฐบาลจะนําไปพิจารณาอย่างถี่ถ้วน และช่วยเหลือ บรรเทา ผลกระทบ รวมทั้งการแก้ปัญหาอย่างบูรณาการ เพื่อความยั่งยืนของผู้ประกอบการด้วย
สมาพันธ์ เอสเอ็มอี ไทย เป็นการรวมตัวของผู้ประกอบการสาขาต่าง ๆ เช่น สมาคมการค้าไทยสมาร์ทเอสเอ็มอี สมาคมแฟรนไชส์และไลเซ่นส์ และกลุ่มอุตสาหกรรมเกษตรแปรรูป เป็นต้น โดยทําหน้าที่เป็นศูนย์กลางการประสานงานกับหน่วยงานต่าง ๆ ส่งเสริมความเข้มแข็งของสมาชิก รวมทั้ง การให้ความช่วยเหลือระหว่างสมาชิก
จากนั้น นายกรัฐมนตรีได้เดินทางไปยังสมาคมชาวนาและเกษตรกรไทย ซึ่งเป็นองค์กรสื่อกลางให้กับชาวนาและเกษตรกร โดยมีนายปราโมทย์ เจริญศิลป์ นายกสมาคมฯ และสมาชิกให้การต้อนรับ พร้อมพูดคุยเกี่ยวกับปัญหาของเกษตรกร ทั้งปัญหาน้ําท่วม น้ําแล้ง และยังมีผลกระทบจากโควิด-19 อีกด้วย ซึ่งนายกรัฐมนตรีให้ความมั่นใจว่ารัฐบาลตั้งใจแก้ปัญหาเรื่องน้ําอย่างยั่งยืน เพราะคือหัวใจของภาคเกษตรกรรม พร้อมรับข้อเสนอจากเกษตรกรไปดําเนินการแก้ไขและพัฒนาให้ดีที่สุดเพื่อประโยชน์ต่อเกษตรกรรมในภาพรวม
รัฐบาลไทย-ข่าวทำเนียบรัฐบาล-พี่วินเฮ ธกส. ให้สินเชื่อเสริมสภาพคล่อง
วันจันทร์ที่ 2 กันยายน 2562
พี่วินเฮ ธกส. ให้สินเชื่อเสริมสภาพคล่อง
โดยโครงการดังกล่าวจะช่วยให้ผู้ถือบัตรสวัสดิการแห่งรัฐ เกษตรกร หรือบุคคลทั่วไป สามารถเข้าถึงแหล่งเงินทุนที่เป็นธรรม อีกทั้งยังช่วยป้องกันและแก้ไขปัญหาการกู้เงินนอกระบบได้อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมครัวพระราชทานของสมเด็จพระเจ้าอยู่หัวมหาวชิราลงกรณ บดินทรเทพวรางกูร และพบปะเยี่ยมเยียนให้กำลังใจผู้ประสบอุทกภัยในพื้นที่ จ.สกลนคร
วันพุธที่ 2 สิงหาคม 2560
นายกรัฐมนตรีเยี่ยมชมครัวพระราชทานของสมเด็จพระเจ้าอยู่หัวมหาวชิราลงกรณ บดินทรเทพวรางกูร และพบปะเยี่ยมเยียนให้กําลังใจผู้ประสบอุทกภัยในพื้นที่ จ.สกลนคร
นายกรัฐมนตรีเยี่ยมชมครัวพระราชทานของสมเด็จพระเจ้าอยู่หัวมหาวชิราลงกรณ บดินทรเทพวรางกูร และพบปะเยี่ยมเยียนให้กําลังใจผู้ประสบอุทกภัยในพื้นที่ จ.สกลนคร
วันนี้ (2 สิงหาคม 2560) เวลา 10.00 น. ณ ศูนย์พักพิงผู้ประสบภัย องค์การบริหารส่วนจังหวัดสกลนคร พลเอก ประยุทธ์ จันทร์โอชา นายกรัฐมนตรี เยี่ยมชมครัวพระราชทานของสมเด็จพระเจ้าอยู่หัวมหาวชิราลงกรณ บดินทรเทพวรางกูร และพบปะเยี่ยมเยียนให้กําลังใจผู้ประสบอุทกภัยในพื้นที่จังหวัดสกลนคร
เมื่อนายกรัฐมนตรีเดินทางมาถึงศูนย์พักพิงผู้ประสบภัย นายกรัฐมนตรีได้พบปะเยี่ยมเยียนให้กําลังใจผู้ประสบอุทกภัยที่พักพิงอยู่ตรงศูนย์นี้ โดยนายกรัฐมนตรีได้มอบถุงยังชีพ พร้อมกล่าวทักทายกับให้กําลังใจผู้ประสบอุทกภัยอย่างเป็นกันเอง
จากนั้น นายกรัฐมนตรีได้พบปะให้กําลังใจผู้ป่วย ณ บริเวณโรงพยาบาลสนาม ศูนย์พักพิงผู้ประสบภัย โอกาสนี้ นายกรัฐมนตรีได้มอบเงินช่วยเหลือแก่ครอบครัวผู้เสียชีวิตจากอุทกภัย จากเงินกองทุนช่วยเหลือผู้ประสบสาธารณภัย สํานักนายกรัฐมนตรี กรณีผู้เสียชีวิตเป็นหัวหน้าครอบครัว จํานวน 8 ราย รายละ 50,000 บาท และผู้เสียชีวิตไม่ใช่หัวหน้าครอบครัว จํานวน 1 ราย จํานวนเงิน 25,000 บาท ต่อจากนั้น นายกรัฐมนตรีได้เยี่ยมจุดคัดกรองผู้ป่วย พร้อมทักทายให้กําลังใจเจ้าหน้าที่ ก่อนจะไปเยี่ยมชมครัวพระราชทานของสมเด็จพระเจ้าอยู่หัว
โอกาสนี้ นายกรัฐมนตรีกล่าวขอบคุณเจ้าหน้าที่ และจิตอาสาทุกคนที่ช่วยกันดูแลช่วยเหลือประชาชน พร้อมกล่าวแสดงความเสียใจกับครอบครัวผู้เสียชีวิต โดยนายกรัฐมนตรีได้กล่าวให้กําลังใจขอให้ต่อสู้กับปัญหาที่เกิดขึ้น และขอให้ทุกคนช่วยส่งกําลังใจให้ผู้ประสบภัย และขอให้ระมัดระวังเพราะภัยธรรมชาติเป็นภัยที่ร้ายแรง และต้องเรียนรู้อยู่กับการเปลี่ยนแปลงของธรรมชาติให้ได้ พร้อมขอให้ฟังคําเตือนจากหน่วยงานของรัฐบาล อย่าเชื่อมั่นจากประสบการณ์ที่ผ่านมา เพราะทุกวันนี้โลกมีความเปลี่ยนแปลงอยู่ตลอดเวลา
พร้อมกันนี้ นายกรัฐมนตรีมอบหมายให้ผู้ว่าราชการจังหวัดดูแลเรื่องเชื้อเพลิง และพื้นที่ทําครัวให้กับประชาชนอย่างพอเพียง และแก้ไขปัญหาเชิงปฏิบัติการด้านอื่น ๆ ให้ได้ เพื่อช่วยบรรเทาความเดือดร้อนในเบื้องต้นให้กับประชาชน
หลังจากนั้น นายกรัฐมนตรีพร้อมคณะเดินทางต่อไปยังเขตเทศบาลนครสกลนคร เพื่อร่วมงานโครงการ Big Cleaning Day "ย้อมบ้าน ล้างเมือง"
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พ.ร.บ. ป่าชุมชน เพื่อคนรักษ์ป่า
วันพุธที่ 13 มิถุนายน 2561
พ.ร.บ. ป่าชุมชน เพื่อคนรักษ์ป่า
รัฐบาลอนุมัติร่าง พ.ร.บ.ป่าชุมชน เพื่อให้ชุมชนสามารถปกป้องดูแลและใช้ประโยชน์จากป่าได้มากขึ้น
พฤหัสบดีที่ 31 พ.ค.61
พ.ร.บ. ป่าชุมชน เพื่อคนรักษ์ป่า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.ป่าชุมชน เพื่อให้ชุมชนสามารถปกป้องดูแลและใช้ประโยชน์จากป่าได้มากขึ้น โดยให้ประชาชนที่มีชุมชนอยู่อาศัยใกล้พื้นที่ป่ารวมตัวกัน 50 คนขึ้นไป เพื่อยื่นขอจัดตั้งเป็นป่าชุมชน จัดสรรพื้นที่ออกเป็น 2 ส่วน คือ ส่วนอนุรักษ์ ร้อยละ 60 และส่วนใช้ประโยชน์ ร้อยละ 40 จากนั้นเมื่อดูแลผืนป่าได้อุดมสมบูรณ์ดีแล้ว คนในชุมชนสามารถใช้ประโยชน์จากทรัพยากรป่าไม้ได้ เช่น เก็บเห็ด พืชผักผลไม้ สมุนไพร เพื่อบริโภคหรือนําไปพัฒนาเป็นผลิตภัณฑ์ชุมชน จัดพื้นที่ให้เป็นแหล่งท่องเที่ยวเชิงนิเวศน์ หรือจัดโซนพื้นที่สําหรับปลูกไม้เศรษฐกิจ ช่วยสร้างรายได้ให้แก่ชุมชนอย่างยั่งยืน และรักษาความสมดุลระหว่างการอนุรักษ์และการใช้ประโยชน์ เพื่อให้คนอยู่ร่วมกับป่าได้อย่างเป็นสุขและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลักดันให้แหล่งผลิตสินค้า GI เป็นสถานที่ท่องเที่ยว
วันจันทร์ที่ 3 สิงหาคม 2563
ผลักดันให้แหล่งผลิตสินค้า GI เป็นสถานที่ท่องเที่ยว
วันเสาร์ที่ 1 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าผลักดันให้แหล่งผลิตสินค้าสิ่งบ่งชี้ทางภูมิศาสตร์ หรือ GI ในจังหวัดต่าง ๆ ทั่วประเทศเป็นสถานที่ท่องเที่ยวเพื่อช่วยขับเคลื่อนเศรษฐกิจฐานราก และเป็นแหล่งเรียนรู้เชิงเกษตร โดยฝึกอบรมเกษตรกร/ผู้ประกอบการ ให้เป็นมัคคุเทศก์ GI ประจําจังหวัด ให้ความรู้แก่นักท่องเที่ยว เบื้องต้นมีแหล่งผลิตสินค้า GI ที่จะผลักดันให้เป็นแหล่งท่องเที่ยว เช่น ผ้าไหมปักธงชัย (จ.นครราชสีมา) มังคุดคีรีวง (จ.นครศรีธรรมราช) ผ้าไหมเก็บบ้านเมืองหลวง (จ.ศรีสะเกษ) ทุเรียนในวง (จ.ระนอง) ศิลาดล (จ.เชียงใหม่) ส้มโอนครชัยศรี (จ.นครปฐม) ปลาแรดลุ่มน้ําสะแกกรัง (จ.อุทัยธานี) น้ําตาลโตนดเมืองเพชร (จ.เพชรบุรี) ข้าวสังข์หยดเมืองพัทลุง (จ.พัทลุง) และสับปะรดตราดสีทอง (จ.ตราด)
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด พม. กำชับ จนท. เร่งเยียวยาสภาพจิตใจเด็กหญิง 2 คน ที่ถูกชายวัย 55 ปี ล่วงละเมิดทางเพศ ที่ จ.นครนายก
วันศุกร์ที่ 15 กันยายน 2560
รองปลัด พม. กําชับ จนท. เร่งเยียวยาสภาพจิตใจเด็กหญิง 2 คน ที่ถูกชายวัย 55 ปี ล่วงละเมิดทางเพศ ที่ จ.นครนายก
รองปลัด พม. กําชับ จนท. เร่งเยียวยาสภาพจิตใจเด็กหญิง 2 คน ที่ถูกชายวัย 55 ปี ล่วงละเมิดทางเพศ ที่ จ.นครนายก พร้อมเร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.อุบลราชธานี และ จ.สงขลา
วันนี้ (13 ก.ย. 60) เวลา 08.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าว่าที่ร้อยตรี ศรัณย์ สมานพันธ์ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 712/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
ว่าที่ร้อยตรี ศรัณย์กล่าวว่า จากกรณีชายชราวัย 75 ปี ได้พาหลานสาว 2 คน วัย 8 ขวบ และ 11 ขวบ เข้าแจ้งความต่อเจ้าหน้าที่ตํารวจ ว่าถูกชายวัย 55 ปี ซึ่งอยู่ในละแวกบ้านใกล้เคียงกัน กระทําอนาจารและล่วงละเมิดทางเพศ ที่อําเภอเมือง จังหวัดนครนายก นั้น ตนได้กําชับให้พัฒนาสังคมและความมั่นคงของมนุษย์จังหวัดนครนายก (พมจ.นครนายก) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาสภาพจิตใจของเด็กหญิงทั้ง 2 คนอย่างใกล้ชิด เพื่อให้เด็กทั้งคู่สามารถกลับไปใช้ชีวิตในสังคมต่อไปได้อย่างปกติสุข อีกทั้ง ร่วมกันกําหนดแนวทางการช่วยเหลือตามภารกิจด้านเด็กของกระทรวง พม. ในระยะยาวต่อไป
ว่าที่ร้อยตรี ศรัณย์กล่าวเพิ่มเติมว่า สําหรับกรณีหญิงชราวัย 84 ปี สายตามีความพร่ามัว และมีอาการหูตึง อาศัยเพียงลําพังในเพิงสังกะสีสภาพเก่าทรุดโทรมใกล้ผุพัง มีเพียงเบี้ยยังชีพผู้สูงอายุเดือนละ 1,000 บาท ใช้ประทังชีวิต ที่อําเภอเมือง จังหวัดอุบลราชธานี และครอบครัวของหญิงวัย 46 ปี ขาซ้ายพิการจากการประสบอุบัติเหตุ ทําให้เดินไม่สะดวก ที่มีลูกชาย 2 คน วัย 19 ปี และ 16 ปี และลูกสาววัย 3 ขวบ โดยมีเพียงลูกชายคนโต วัย 19 ปี ที่ต้องทํางานหารายได้จุนเจือครอบครัวเพียงคนเดียว ซึ่งทั้ง 4 ชีวิต อาศัยในบ้านสภาพเก่าทรุดโทรมใกล้ผุพัง ไม่มีไฟฟ้าใช้ ที่อําเภอหาดใหญ่ จังหวัดสงขลา นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.อุบลราชธานี และ พมจ.สงขลา พร้อมหน่วยงานที่เกี่ยวข้องในพื้นที่สังกัดกระทรวง พม. เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้น ตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างต่อเนื่อง อีกทั้ง ประสานหน่วยงานในพื้นที่ช่วยเหลือดูแลเรื่องการศึกษาของเด็กชายทั้ง 2 คน รวมทั้งการปรับปรุงสภาพที่อยู่อาศัยให้อยู่ในสภาพ ที่เหมาะสม ถูกสุขลักษณะ มั่นคง และปลอดภัย เหมาะสมแก่ผู้สูงอายุ นอกจากนี้ ให้ความช่วยเหลือในการให้คําแนะนําปรึกษาแก่ครอบครัวในเรื่องสวัสดิการทางสังคม เพื่อขอรับสิทธิตามกฎหมายตามความเหมาะสม พร้อมร่วมกันหารือแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-บขส. และรถร่วมฯ แจ้งงดจำหน่ายตั๋วทุกเส้นทางสายยาวที่มีระยะทางเกิน 300 กิโลเมตร จนกว่าสถานการณ์ระบาด COVID - 19 กลับสู่ภาวะปกติ [กระทรวงคมนาคม]
วันเสาร์ที่ 4 เมษายน 2563
บขส. และรถร่วมฯ แจ้งงดจําหน่ายตั๋วทุกเส้นทางสายยาวที่มีระยะทางเกิน 300 กิโลเมตร จนกว่าสถานการณ์ระบาด COVID - 19 กลับสู่ภาวะปกติ [กระทรวงคมนาคม]
บขส. และรถร่วมฯ แจ้งงดจําหน่ายตั๋วทุกเส้นทางสายยาวที่มีระยะทางเกิน 300 กิโลเมตร จนกว่าสถานการณ์ระบาด COVID - 19 กลับสู่ภาวะปกติ
บริษัท ขนส่ง จํากัด (บขส.) แจ้งว่า ตามที่รัฐบาลได้ประกาศเคอร์ฟิว ห้ามบุคคลทั่วราชอาณาจักรออกนอกเคหสถาน ระหว่างเวลา 22.00 - 04.00 น. ตั้งแต่วันที่ 3 เมษายน 2563 เป็นต้นไป จนกว่าจะมีการเปลี่ยนแปลง ประกอบกับบางจังหวัดประกาศปิดเมืองห้ามประชาชนเดินทางเข้า-ออก และการใช้มาตรการเว้นระยะห่าง Social Distancing บนรถโดยสาร ทําให้ บขส. ไม่สามารถจัดรถให้บริการประชาชนได้ ทุกเส้นทางทั่วประเทศ ตั้งแต่วันที่ 3 เมษายน 2563 เป็นต้นไป ขณะที่ล่าสุดผู้ประกอบการรถร่วมฯ แจ้งขอหยุดการเดินรถเส้นทางสายยาวที่มีระยะทางเกิน 300 กิโลเมตร เนื่องจากต้องทํา Social Distancing เว้นระยะห่างเช่นกัน จึงไม่สามารถจําหน่ายตั๋วโดยสารได้ ตั้งแต่วันนี้ (4 เม.ย. 63) เป็นต้นไป จนกว่าสถานการณ์จะกลับเข้าสู่ภาวะปกติ จึงแจ้งผู้ใช้บริการงดเข้ามาซื้อตั๋วที่สถานีทุกแห่งทั่วประเทศ
ส่วนการเดินรถสายสั้นของรถตู้โดยสาร ระยะทางไม่เกิน 300 กิโลเมตร ยังมีรถตู้ให้บริการ ในช่วงเวลา 05.00 - 16.00 น. โดยรถตู้โดยสารทุกคันจะใช้มาตรการเว้นระยะห่าง Social Distancing อย่างเข้มงวดทําให้ความถี่ในการเดินรถลดลง
ดังนั้นหากไม่มีเหตุจําเป็นขอให้ผู้โดยสารงดการเดินทาง และปฏิบัติตามนโยบายของรัฐบาลที่รณรงค์ “อยู่บ้าน หยุดเชื้อ เพื่อชาติ” เพื่อป้องกันการแพร่ระบาดของเชื้อไวรัส COVID – 19
ข่าว : งานกิจกรรมพิเศษและสื่อมวลชน
กองสื่อสารองค์กรและการตลาด สํานักอํานวยการ
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมแผนฯ เตรียมความพร้อมตามบันทึกความร่วมมือ  เพื่อให้ประชาชนเข้าถึงงานบริการพื้นฐานของรัฐ
วันศุกร์ที่ 28 กันยายน 2561
กระทรวงยุติธรรม จัดประชุมแผนฯ เตรียมความพร้อมตามบันทึกความร่วมมือ  เพื่อให้ประชาชนเข้าถึงงานบริการพื้นฐานของรัฐ
กระทรวงยุติธรรม จัดประชุมแผนฯ เตรียมความพร้อมตามบันทึกความร่วมมือ เพื่อให้ประชาชนเข้าถึงงานบริการพื้นฐานของรัฐ
ในวันศุกร์ที่ ๒๘กันยายน ๒๕๖๑เวลา ๐๙.๐๐ น.
ณ ห้องประชุมกระทรวงยุติธรรม ๑ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจโท พงษ์ธร ธัญญสิริ หัวหน้าผู้ตรวจราชการกระทรวงยุติธรรม
เป็นประธานในการประชุมพิจารณา (ร่าง) แผนปฏิบัติการตามบันทึกข้อตกลงการบูรณาการความร่วมมือ
เพื่อให้ความช่วยเหลือประชาชนให้เข้าถึงงานบริการพื้นฐานของรัฐ (พ.ศ. ๒๕๖๒ - ๒๕๖๔)
โดยมีผู้แทนจากหน่วยงานในสังกัดกระทรวงยุติธรรม รวมทั้งผู้แทนจากกระทรวงต่าง ๆ
ได้แก่ กระทรวงการพัฒนาสังคมและความมั่นคงของมนุษย์
กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน
กระทรวงศึกษาธิการ กระทรวงสาธารณสุข และสํานักงานตํารวจแห่งชาติ เข้าร่วมการประชุมฯ
โดยที่ประชุมได้พิจารณาและเห็นชอบ (ร่าง) แผนปฏิบัติการฯ ประกอบด้วย
วิสัยทัศน์ : ประชาชนได้รับบริการขั้นพื้นฐานจากหน่วยงานของรัฐและเคารพสิทธิซึ่งกันและกัน
เป้าประสงค์หลัก : บูรณาการการให้บริการขั้นพื้นฐานของรัฐ
ภายใต้แนวคิด "เท่าเทียม ทั่วถึง รวมเป็นหนึ่ง เพื่อประชาชน"
อีกทั้งยังได้เห็นชอบกลยุทธ์หลักในการขับเคลื่อนการดําเนินงาน
ให้สําเร็จลุล่วงตามเป้าหมาย จํานวน 6 ด้าน ได้แก่
กลยุทธ์ที่ ๑: ส่งเสริมสนับสนุนให้ประชาชนมีความรู้ ความเข้าใจ และได้รับบริการสิทธิขั้นพื้นฐาน
ตามกฎหมายและหลักสิทธิมนุษยชน
กลยุทธ์ที่ ๒: มาตรการในการลดความเสี่ยงต่อการกระทําความผิด
กลยุทธ์ที่ ๓: พัฒนากลไกความร่วมมือให้ผู้ที่เข้าสู่กระบวนการยุติธรรม
ได้รับสิทธิขั้นพื้นฐานในด้านต่าง ๆ อย่างเหมาะสม
กลยุทธ์ที่ ๔: มาตรการเพิ่มประสิทธิภาพในการคุ้มครองพยานในคดีอาญา
กลยุทธ์ที่ ๕: สนับสนุนให้การช่วยเหลือ เยียวยาในด้านต่าง ๆ
แก่ผู้ได้รับผลกระทบจากการละเมิดสิทธิส่วนบุคคล
และกลยุทธ์ที่ ๖: พัฒนาความร่วมมือร่วมกัน ให้ประชาชนเข้าถึงบริการพื้นฐานของรัฐ
นอกจากนี้ ที่ประชุมได้พิจารณารายละเอียดในส่วนของแผนงาน โครงการ และกิจกรรมดําเนินงาน
เพื่อให้สอดคล้องกับกลยุทธ์ในด้านต่าง ๆ รวมทั้งรับฟังความคิดเห็นข้อเสนอแนะ
จากหน่วยงานที่เข้าร่วมประชุม เพื่อให้การจัดทําแผนปฏิบัติการการดําเนินการช่วยเหลือประชาชน
ให้เข้าถึงงานบริการพื้นฐานของรัฐ สามารถบรรลุเป้าหมายตามเจตนารมณ์
ของบันทึกข้อตกลงการบูรณาการความร่วมมือเพื่อให้ประชาชนเข้าถึงงานบริการพื้นฐานของรัฐ
อย่างเท่าเทียมและทั่วถึงต่อไป
รัฐบาลไทย-ข่าวทำเนียบรัฐบาล-นรม. เผยเริ่มนับการเรียนการสอนตั้งแต่ 1 ก.ค. 63 - 16 พ.ค. 64 กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตาม กศจ. และ คกก. โรคติดต่อจังหวัด
วันอังคารที่ 2 มิถุนายน 2563
นรม. เผยเริ่มนับการเรียนการสอนตั้งแต่ 1 ก.ค. 63 - 16 พ.ค. 64 กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตาม กศจ. และ คกก. โรคติดต่อจังหวัด
นายกรัฐมนตรีเผยเริ่มนับการเรียนการสอนตั้งแต่ 1 กรกฎาคม 2563 ถึง 16 พฤษภาคม 2564 กรณีเปิดสอนในโรงเรียนตามปกติ ต้องเว้นระยะห่างทางสังคม (Social Distancing) มีมาตรการรองรับตามคณะกรรมการศึกษาธิการจังหวัดและคณะกรรมการโรคติดต่อจังหวัด
วันนี้ (2 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงถึงแนวทางการเรียนการสอนในช่วงการแพร่ระบาดไวรัสโควิด-19 เผยให้การบริหารงบประมาณจัดสรรค่าใช้จ่ายสําหรับครูและบุคลากรทางการศึกษา ที่ติดตามและเยี่ยมบ้านนักเรียนให้ช่วงการแพร่ระบาดไวรัสโควิด-19
พร้อมกันนี้ นายกรัฐมนตรีชี้แจงถึงการนับเวลาการเรียนการสอนตั้งแต่วันที่ 1 กรกฎาคม 2563 ถึง 16 พฤษภาคม 2564 พร้อมให้สถานศึกษาเปิดสอนชดเชยให้ครบตามโครงสร้างเวลาเรียน โดยต้องคํานึงถึงความเหมาะสมทั้งในชั้นประถมศึกษา มัธยมตอนต้น มัธยมตอนปลาย และสถานศึกษาต่าง ๆ รวมทั้งการเรียนการสอนทางไกล ให้จัดตารางเวลาเรียนที่ชัดเจนเพื่อที่จะสามารถนับชั่วโมงการเรียนได้ สําหรับการจัดการเรียนการสอนทางไกลในช่วงสถานการณ์การแพร่ระบาดของเชื้อไวรัสโควิด-19 ได้นําผลการดําเนินการในระยะที่ 1 และระยะที่ 2 มาดําเนินการปรับปรุงและพัฒนาเพื่อดําเนินการในระยะที่ 3 ในช่วงวันที่ 1 กรกฎาคม 2563 ถึง 30 เมษายน 2564 แยกออกเป็น สถานการณ์ที่ 1 หากโรคติดเชื้อไวรัสโควิด-19 ยังไม่คลี่คลาย จะต้องจัดการเรียนการสอนระดับปฐมวัยถึงระดับมัธยมศึกษาตอนต้น ด้วยระบบโทรทัศน์ภาคพื้นดิน ระบบดิจิทัล ระบบดาวเทียม ระบบเคเบิลทีวี และระบบ IPTV จํานวน 15 ช่อง รวมถึงหาวิธีการที่เหมาะสม จัดเตรียมความพร้อมสําหรับอุปกรณ์ และ สถานการณ์ที่ 2 หากไวรัสโควิด-19 คลี่คลาย มีการเรียนการสอนปกติในโรงเรียน จะต้องมีมาตรการเว้นระยะห่างทางสังคม (Social Distancing) มีมาตรการรองรับสถานการณ์ฉุกเฉิน โดยจะต้องได้รับการอนุมัติจากคณะกรรมการศึกษาธิการจังหวัด (กศจ.) และคณะกรรมการโรคติดต่อจังหวัด
สําหรับการวัดและการประเมินผลจะต้องใช้ความร่วมมือจากหลายฝ่าย อาจใช้วิธีการสังเกต การสัมภาษณ์ ให้ข้อมูล ตรวจเยี่ยมบ้านนักเรียน ประสานความร่วมมือจากผู้ปกครอง ใช้การทดสอบรูปแบบต่าง ๆ อาทิ การประเมินทางอีเมล จัดทําตารางนัดหมายเป็นกลุ่มขนาดเล็ก ทั้งนี้ สพฐ. ได้เห็นชอบลดภาระค่ากิจกรรมพัฒนาคุณภาพผู้เรียน (เพิ่มเติม) ในช่วงการแพร่ระบาดของเชื้อไวรัสโควิด-19 โดยจัดสรรงบประมาณเพิ่มเติมตั้งแต่ ในการใช้จ่ายการติดตามและเยี่ยมบ้านนักเรียน อาทิ ค่าเบี้ยเลี้ยง ค่าพาหนะ ค่าน้ํามันเชื้อเพลิงของข้าราชการครูและบุคลากรทางการศึกษา ตั้งแต่ระดับอนุบาลจนจบการศึกษาขั้นพื้นฐาน นอกจากนี้ ให้มีการดําเนินการจ่ายเงินสดให้แก่ผู้ปกครองสําหรับนักเรียนพิการ เด็กด้อยโอกาส ทั้งนักเรียนประจําและนักเรียนไป-กลับ
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กชายวัย 10 ขวบ ป่วยเป็นโรคกล้ามเนื้ออ่อนแรง กำพร้าพ่อ-แม่ อาศัยอยู่กับย่า ที่ป่วยเป็นโรคหัวใจ ที่ จ.ชัยภูมิ
วันศุกร์ที่ 25 สิงหาคม 2560
รมว.พม. กําชับ จนท. เร่งช่วยเหลือเด็กชายวัย 10 ขวบ ป่วยเป็นโรคกล้ามเนื้ออ่อนแรง กําพร้าพ่อ-แม่ อาศัยอยู่กับย่า ที่ป่วยเป็นโรคหัวใจ ที่ จ.ชัยภูมิ
รมว.พม. กําชับ จนท. เร่งช่วยเหลือเด็กชายวัย 10 ขวบ ป่วยเป็นโรคกล้ามเนื้ออ่อนแรง กําพร้าพ่อ-แม่ อาศัยอยู่กับย่า ที่ป่วยเป็นโรคหัวใจ ที่ จ.ชัยภูมิ พร้อมช่วยเหลือครอบครัวหญิงวัย 40 ปี ป่วยเป็นมะเร็งปากมดลูก ต้องรับภาระเลี้ยงดูลูก 4 คน ที่ จ.ราชบุรี
วันนี้ (25 ส.ค. 60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 699/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กชายวัย 10 ขวบ ป่วยเป็นโรคกล้ามเนื้ออ่อนแรง และมีอาการชักเกร็งตลอดเวลา ร่างกายผอมซูบ และพิการไม่สามารถช่วยเหลือตัวเองได้ อีกทั้ง กําพร้าพ่อ-แม่ ซึ่งอาศัยอยู่ เพียงลําพังกับผู้เป็นย่าที่ป่วยเป็นโรคหัวใจ มีเพียงเบี้ยยังชีพคนพิการเดือนละ 800 บาท ใช้ประทังชีวิต ที่อําเภอจัตุรัส จังหวัดชัยภูมิ นั้น ตนได้กําชับให้พัฒนาสังคมและความมั่นคงของมนุษย์จังหวัดชัยภูมิ (พมจ.ชัยภูมิ) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด นอกจากนี้ ประสานหน่วยงานในพื้นที่สังกัดกระทรวง พม. ลงพื้นที่เยี่ยมบ้านเป็นระยะ พร้อมทั้งให้คําปรึกษาแนะนํา ในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาว พร้อมร่วมกันหาแนวทางการช่วยเหลือในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 40 ปี ป่วยเป็นโรคมะเร็งที่ปากมดลูก และเพิ่งผ่าตัดมดลูกออก ต้องรับภาระเลี้ยงดูลูกถึง 4 คน และคนสุดท้องวัย 5 ขวบ ป่วยเป็นโรคมะเร็งที่ก้านสมอง ด้านผู้เป็นสามี ต้องทํางานหาเลี้ยงครอบครัวเพียงคนเดียว ทั้ง 6 ชีวิตอาศัยในห้องเช่าคับแคบสภาพเก่าทรุดโทรม ที่อําเภอโพธาราม จังหวัดราชบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดราชบุรี (พมจ.ราชบุรี) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด และช่วยเหลือดูแลในเรื่องการศึกษาของเด็กทั้งหมดอย่างต่อเนื่องในระยะยาว นอกจากนี้ ให้คําแนะนําปรึกษา แก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-การให้บริการยื่นแบบแสดงรายการ ภ.ง.ด.90,ภ.ง.ด.91 ในวันที่ 24 มีนาคม 2561
วันพฤหัสบดีที่ 22 มีนาคม 2561
การให้บริการยื่นแบบแสดงรายการ ภ.ง.ด.90,ภ.ง.ด.91 ในวันที่ 24 มีนาคม 2561
ในวันเสาร์ที่ 24 มีนาคม 2561 การไฟฟ้านครหลวงจะทําการดับไฟฟ้า เพื่อปฏิบัติงานเกี่ยวกับไฟฟ้าแรงสูงในซอยพหลโยธิน 7 (ที่ตั้งกรมสรรพากร) ซึ่งอาจส่งผลกระทบต่อการให้บริการยื่นแบบแสดงรายการภาษีทางอินเทอร์เน็ต
กรมสรรพากรขอประชาสัมพันธ์ให้ทราบว่า ในวันเสาร์ที่ 24 มีนาคม 2561 การไฟฟ้านครหลวงจะทําการดับไฟฟ้า เพื่อปฏิบัติงานเกี่ยวกับไฟฟ้าแรงสูงในซอยพหลโยธิน 7 (ที่ตั้งกรมสรรพากร) ซึ่งอาจส่งผลกระทบต่อการให้บริการยื่นแบบแสดงรายการภาษีทางอินเทอร์เน็ต อย่างไรก็ดีผู้เสียภาษียังสามารถยื่นแบบแสดงรายการภาษี และชําระภาษีได้ที่สํานักงานสรรพากรพื้นที่สาขา (ในเขตกรุงเทพมหานคร) ได้ตามปกติ ซึ่งเปิดให้บริการในวันเสาร์ที่ 24 มีนาคม และ 31 มีนาคม 2561 ตั้งแต่เวลา 08.30 – 16.30 น. กรมสรรพากรจึงขออภัยในความไม่สะดวกมา ณ โอกาสนี้
สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 หรือสํานักงานสรรพากรพื้นที่สาขาทุกแห่งทั่วประเทศ ในวันและเวลาราชการ และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากร จะได้ดําเนินการตรวจสอบข้อเท็จจริงต่อไป